b'\n_START_ARTICLE_\nDictyoptera aurora\n_START_SECTION_\nUtseende\n_START_PARAGRAPH_\nDictyoptera aurora er 7-13\xc2\xa0millimeter lang.  Kroppen er svart, med skarlagensr\xc3\xb8de dekkvinger og brystskjold (pronotum). Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen p\xc3\xa5 pannen like ved fasett\xc3\xb8ynene. Det tredje leddet er betydelig lengre enn det andre leddet. Brystskjoldet har en n\xc3\xa6r kvadratisk form, ofte med en markert og noe oppst\xc3\xa5ende sidekant. Midtpartiet best\xc3\xa5r av et lukket omr\xc3\xa5de dannet av en oppst\xc3\xa5ende ribbe. Dekkvingene er kraftig kitiniserte, parallellsidige og har lengderibber. Alle f\xc3\xb8tter har fem ledd.\n_START_SECTION_\nLevevis\n_START_PARAGRAPH_\nDictyoptera aurora tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'